stanford-oval/wikipedia huggingface dataset:
רכס קרטוגרפים

| --- | --- |
אין תמונה חופשית
 מידע כללי
 על שם:  קרטוגרף 
 גובה:  2,011 מ' 
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°21′00″S 167°50′00″E﻿ / ﻿72.35°S 167.83333333333°E﻿ / -72.35; 167.83333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קרטוגרפים(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קרטוגרפים
 
רכס קרטוגרפים או רכס הקרטוגרפים או רכס קרטוגרפרז (באנגלית: Cartographers Range) הוא רכס הרים בתרוני, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.
אורכו של הרכס 40 קילומטרים.
הרכס גובל, בצפונו, בקרחון פרל הארבור; במזרחו - בקרחון טאקר; ובדרומו - בקרחון הירפילד, וקרחון טרפלגר.
גובהו של הרכס 2,011 מטרים מעל פני הים.
היסטוריה > גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שם הקרטוגרפים ועל שם טכנאי הקרטוגרפיה של יחידת המפות המיוחדות של הסקר הגאולוגי של ארצות הברית.
הערות שוליים

1 2 3 4 5 6 7 8 9  מידע גאוגרפי והיסטורי
↑  מידע גאוגרפי
| הרי ויקטורי |
| --- | --- | --- |
| רכסי הרים | אוונס • בארקר • בייקר • הנדלר • מילן • מלטה • קלאפ • קרטוגרפים • קרטר |  |
| הרים | אולדריג' • אלברטס • בוס • בראמבל • ברוסטר • ברטון • ברטלן • גלס • הד • הרינגטון • מקדונלד • נורת'האמפטון • ניו ייר • סירק • פיליפס • פירסון • קאפלינג • קולינס • קונרד |  |
| מעברי הרים | בנייטד • טובוגאן • סופט סנואו |  |
| נונאטאקים | נונאטאק נלסון |  |
| קרחונים | אולסון • אוסוגה • אינגהם • אלדר • באוורס • בארג • בר • בורכגרווינק • בייקר • דיוואלד • הירפילד • המפריז • הנד • ווד • וייטהול • טאקר • טריינר • טרפלגר • לאנגוואד • ליין • לנסן • מרינר • פרל הארבור • קולסטון • קרול • רודולף |  |
רות טייטלבאום

| --- | --- |

 לידה:  1924 דאלאס, ארצות הברית 
 פטירה:  9 באוגוסט 1986 (בגיל 62 בערך) דאלאס, ארצות הברית 
 שם לידה:  Ruth Lichterman 
 מקום לימודים:  מכללת האנטר 
 מוסדות:  אוניברסיטת פנסילבניה 
 פרסים והוקרה:  היכל התהילה של נשים בטכנולוגיה (1997) 
 
המתכנתות בטי ג'ין ג'נינגס (משמאל) ופראנסס ספנס מפעילות את לוח הבקרה של האניאק
רות טייטלבאום (בשם נעוריה: ליקטרמן; באנגלית: Ruth Teitelbaum (Lichterman)‎;‏ 1924 – 9 באוגוסט 1986) הייתה יהודייה-אמריקאית, אחת המתכנתות המקוריות של המחשב אניאק.
ביוגרפיה

טייטלבאום גדלה במשפחה יהודית בשכונת פאר רוקאוויי שברובע קווינס של העיר ניו יורק.
היא סיימה תואר ראשון במתמטיקה במכללת האנטר, ומצאה עבודה באוניברסיטת פנסילבניה, בבית הספר להנדסה על שם מור (Moore) כמחשבת מסלולים בליסטיים (כלומר מבצעת חישובים לצורכי הצבא), ולימים נבחרה כאחת המתכנתות הראשונות של המחשב המוקדם אניאק (ENIAC), אשר פותח לשם ביצוע אותם חישובים.
לצד מרלין מלצר, טייטלבאום הייתה מופקדת על תחום החישוב האנלוגי במיזם אניאק, והן חישבו משוואות דיפרנציאליות של מסלולים בליסטיים. על אף שהיה לה תפקיד משמעותי בעליית טכנולוגיית המחשב האלקטרוני, לא זכתה להכרה כחלוצת מחשוב.
עם מערכת אניאק, עקרה למעבדת המחקר הבליסטית בשטח הניסויים אברדין של צבא ארצות הברית, במדינת מרילנד. שם עבדה במשך שנתיים והדריכה קבוצה חדשה של מתכנתי אניאק.
טייטלבאום הלכה לעולמה בעיר דאלאס שבטקסס ב-1986, בגיל 62. בשנת 1997 צורפה ל"היכל התהילה" של ארגון WITI (ארגון עולמי לנשים בטכנולוגיה), לצד מתכנתות אניאק מקוריות אחרות.
ראו גם

פרנסס ספנס
מרלין מלצר
ג'ין ברטיק
בטי הולברטון
קת'לין אנטונלי
הערות שוליים

↑  הערך רות טייטלבאום באתר IEEE Global Network (באנגלית)
↑  Martin Gay, Recent Advances and Issues in Computers, The Oryx Press, Phoenix, Arizona, 2000. ‏ עמ' 106-7.
| --- | --- |
בקרת זהויות :  GND: 115835214X  LCCN: no2016071353  VIAF: 26146635526041980891   WorldCat (עם VIAF): 26146635526041980891 
ערך זה הוא קצרמרבנושא אישים ובנושא מדעי המחשב. אתם מוזמנים לתרום לוויקיפדיה ו.
שבו (כתב עת)

שְׁבוֹ הוא כתב עת ספרותי ישראלי, המיועד בעיקר לשירה עברית ומתורגמת וכן למאמרים קצרים בענייני שירה.
כתב העת נוסד על ידי הוצאת הספרים הביבליופילית "אבן חושן" בשנת 1994, ועד שנת 2015 הופיעו 30 גיליונות. כל חוברת מאוירת או מלווה ביצירות אמנות מתחום הציור, הרישום, הצילום וטכניקות ההדפס השונות של אמן מלווה יחיד.
המייסד והעורך הוא עוזי אגסי, בעליה של הוצאת הספרים "אבן חושן".
הספרים היוצאים בהוצאה מועטים, ממוספרים וחתומים, בדומה לנהוג ביצירות אמנות פלסטית.
חוברות כתב העת מעוצבות כיצירות אמנות כשלעצמן, עם אמן מלווה לכל חוברת. "שבו" הוא כתב העת הביבליופילי היחיד היוצא לאור בעברית ובישראל. בין משתתפי כתב העת נמנים משוררים רבים, צעירים ומבוגרים, מוכרים ושאינם מוכרים.
שבו-שבו

| --- | --- |

 
 מאכלים
 סוג:  nabemono, מנה על בסיס בקר, תבשיל חזיר 
 מוצא:  יפן 
 מרכיבים עיקריים:  בשר 
 
שַבּוּ-שַבּוּ (ביפנית: しゃぶしゃぶ) הוא מאכל יפני ממשפחת מאכלי הנאבה (תבשילי קדירה). הוא מוגש כבשר וירקות הפרוסים דק. המאכל מבושל במים ומוגש עם רטבים לטבילה. המונח שַבּוּ-שַבּוּ נלקח מהצליל "סוויש סוויש" - הנשמע כאשר בוחשים את הרכיבים בסיר הבישול.
השבו-שבו נאכל בצורה שיתופית על ידי קבוצת אנשים. הסועדים טובלים באמצעות מקלות אכילה פרוסות דקות של בשר בקר בסיר מים מחומם (לרוב החימום מתבצע באמצעות פלטה חשמלית או פתילייה כוהלית) במשך כדקה, עד להתבשלותו של הבשר. הסיר נשמר בטמפרטורה הקרובה לרתיחה ומכיל תערובת של מיני ירקות ותבלינים המעשירים את טעמו של הבשר. לאחר בישול הבשר בסיר הוא נטבל שנית בקערה המכילה רוטב סויה ובממרח שומשום (מעין טחינה יפנית) ונאכל מיד.
משך הזמן הדרוש לבישול ולאכילת כל פרוסת בשר הוא ארוך יחסית ולעיתים קרובות אובדת האחיזה בפרוסת הבשר בתוך הסיר המהביל ויש לאתרה מחדש בעזרת מקלות האכילה. מאפיינים אלו של המנה הופכים את אכילת השבו-שבו בצוותא למעין בילוי חברתי, אשר נמשך לעיתים שעות מספר.
מקורו של המאכל במאה ה-13, בצבאותיו של ג'ינגיס חאן, אשר היו מבשלים פרוסות דקות של בשר על ידי טבילתן במים רותחים, כדי לקצר את משך הבישול. המאכל הפך פופולרי ביפן רק באמצע המאה ה-20, אך במהרה הותאם למטבח היפני והפך למזוהה איתו. ביפן השבו-שבו נחשב למאכל חורפי המסייע לסועדים להתחמם ולבלות יחדיו.
היסטוריה

המאכל "שַבּוּ-שַבּוּ" הומצא ביפן במאה ה-20 עם פתיחתה של מסעדת "סואהירו" באוסקה, שם הומצא השם. מקור השם הוא מהסיר החם הסיני המכונה "בשר כבש מבושל מיידית" (Shuàn Yángròu). בעלי מסעדת "סואהירו" באוסקה, "צ׳ואיצ׳י מיאקי" רשם את השם כסימן מסחרי בשנת 1952. שבו-שבו הפך ליותר ויותר פופולרי באזור קנסאי ובשנת 1955, הוא נוסף גם לתפריט המסעדות בטוקיו, ולאחר מכן התפשט ברחבי יפן.
רמת טיומקין

|  מידע |
| --- | --- |
 עיר:  נתניה 
 תאריך ייסוד:  1932 
 על שם:  זאב טיומקין 
 
רמת טיומקין היה מושב שהוקם בשנת 1932 והפך עם הזמן לחלק מנתניה.
היסטוריה

המושב נוסד על ידי אנשי קבוצה של 36 אנשי בית"ר וקבוצת מנורה, שאחד מראשיהם היה גרשון שץ, אשר התארגנו בשנת 1928 לצורך הקמת מושב על אדמת הקרן הקיימת. בתחילה בקשו להתיישב ליד תל מונד ליד קבוצה אחרת של מתיישבים בית"רים, אולם לאחר שהדבר לא יצא אל הפועל בקשו להתיישב ליד נתניה ולצורך כך דרשו חלקת קרקע שגם קבוצה אחרת של מתיישבים דרשה. הקרן הקיימת התחייבה שתרכוש עבור הארגון שטח של 400 דונם, ושאם הרכישה לא תצא אל הפועל יחולק הקרקע בין שני הארגונים. לבסוף נרכשו 1,400 דונם. אלף הוקצו למרכז החקלאי ו-404 דונם לאנשי בית"ר. בתחילת 1932 חרשו אנשי בית"ר את הקרקע. בינתיים תושבי אום ח'אלד מחו על מכירת הקרקעות ליהודים וקבלו הבטחה ש"שמורות להם הזכויות להישאר תמיד על אדמות אום כאלד אשר היו חורשים וזורעים אותן וכמו כן זכיות המרעה, ההשקאה וקישוש עצים". ב-22 במאי 1932 החלו אנשי בית"ר לחפור באר מים במקום. לאחר מספר ימים, ב-27 במאי, התנפלו אנשי אום ח'אלד על החופרים והכו אותם, בטענה שהבאר עלולה להזיק לאדמות המרעה בהם יש להם זכויות. כמו כן הזיקו אנשי אום חאלד למקדחה. במחצית השנייה של 1932 המשיכו אנשי הקבוצה בהתארגנות לקראת העלייה על הקרקע וקבעו שכל מתיישב יידרש לטעת לפחות 3 דונם אשכוליות.
בינואר 1933 לאחר שערביי אום ח'אלד חרשו את 800 הדונם שהוקצו למרכז החקלאי והתכוונו לחרוש גם את השטח שהוקצה לרמת טיומקין, הוחלט על ידי המתיישבים לעלות על הקרקע גם ללא הסכם עם תושבי אום ח'אלד. ערב יום העלייה, שנקבע ל-26 בינואר 1933, רוכזו במקום אנשי בית"ר מכל הארץ, ובבוקר יום העלייה יצאו מאות מהם לחרוש את השטח ולהקים גדר מסביב לו. במקום התפתח עימות עז עם ערביי אום ח'אלד, שבסופו הוחל במשא ומתן שהוביל לבסוף לפינוי האיכרים הערבים מן השטח. המתיישבים הקימו במקום שני אוהלים והקיפו את השטח בגדר כדי למנוע מהערבים לחזור למקום. בינתיים התבצעו חליפין בין בני בנימין והמרכז החקלאי וכך קיבלו ברמת טיומקין שטח נוסף מהקרקע שנקנתה.
המייסדים התיישבו בתחילה בשלושה צריפים. המושב תוכנן ל-25 משפחות על שטח של 400 דונם. לצד המתיישבים שמנו כ-25 נפשות השתכנה במקום פלוגה של בית"ר שהתגוררו באוהלים, שמנתה 50-55 חברים. בנובמבר 1933 היו במקום עשרה צריפים והושלמה האינסטלציה של המושב. אנשי הפלוגה בנו לעצמם צריף לקראת החורף. מפקד הפלוגה במשך תקופה מסוימת היה הלל צור. ביולי 1934 נמנו במקום כ-120 נפשות.
בגלל הקרבה לנתניה רבים במושב הפסיקו לעסוק בחקלאות ועברו לעבוד בתעשיית היהלומים בנתניה ובהשכרת דירות. המושב פעל במשך השנים לצרף אליו מתיישבים נוספים ובשנת 1944 המקום היה יותר פרבר של נתניה מאשר למושב.
המושב נקרא על שמו של זאב ולדימיר טיומקין, מאנשי "חובבי ציון" והרוויזיוניסטים, שהיה ידיד לזאב ז'בוטינסקי. רמת טיומקין היה המושב הראשון שהקימו הרוויזיוניסטים בארץ ישראל. היישוב היה חקלאי באופיו.
היסטוריה > פעילות של האצ"ל

היישוב שימש בסיס פעולה לוגיסטי לקליטת מעפילי עליית אף על פי. חצרות הבתים והפרדסים שימשו לאימונים של לוחמי האצ"ל, והוטמנו בהם כלי נשק. באוקטובר 1944, במסגרת חיפוש בנתניה, נעשה גם חיפוש אחר מבוקשים ברמת טיומקין. ביולי 1947 סברו אנשי ההגנה, בטעות, שהסרג'נטים שנחטפו על ידי האצ"ל מוחבאים בבונקר מתחת לביתו של חיים בנאי, ברמת טיומקין. במטרה ללחוץ על האצ"ל לשחרר את החטופים, סיפר עובד בן עמי לחבר המועצה הרוויזיוניסטי, יעקב צ'ינסקי, שההגנה יודעת שהסרג'נטים מוחבאים מתחת לביתו של חיים בנאי. צ'ינסקי הודיע למפקד האצ"ל במחוז, אברהם אסף, על החיפוש המתוכנן ברמת-טיומקין ובעקבות זאת פונה הסליק מתחת לביתו של בנאי, בו הוחבאו בקבוקי הכלורופורם, האקדחים, והחבלים ששימשו לחטיפת הסמלים. ב-14 ביולי 1947, משפגה הארכה שניתנה על ידי הבריטים ליישוב היהודי על מנת להשיב את החטופים, הקיפו את רמת-טיומקין כלי רכב צבאיים. חיים בנאי ושכניו נאסרו כולם, והחלו חיפושים אחר הבונקר. החיילים הפכו כל פינה בביתו וחפרו ברצפה לארכה ולרוחבה בהשאירם הרס מוחלט, אך לא מצאו דבר.
היסטוריה > לאחר הקמת מדינת ישראל

בשנת 1948 נבלע היישוב בעיר נתניה. כיום האזור מהווה חלק משכונת "רמת אפרים".
סכסוכי קרקעות

ביוני 1933 זכו תושבי אום ח'אלד במשפט שהגישו נגד הקרן הקיימת בתביעה שיורשה להם לקנות 1,400 דונם מאדמות ואדי חווארת הסמוכים לקרקעותיהם, שהוקצו לרמת טיומקין, על פי דין בר מצרא. בשנת 1934 הלווה הבנק החקלאי הערבי 9000 לא"י לתושבי הכפר כדי לקנות את האדמות הללו, ולמנוע את מכירת הקרקעות לקרן הקיימת. אולם לאחר מספר שנים, במענה לטענות על אי דיוקים בהצהרות של תושבי אום חאלד, ביטל בית הדין לקרקעות את זכות בר המצרא והאדמות נותרו בידי הקרן הקיימת. בערעור לבית הדין לערעורים זכו הערבים וערעור למועצת המלך נדחה אף הוא.
הערות שוליים

↑  איך מחלקים קרקעות בקרן הקימת לישראל, דואר היום, 27 בינואר 1931
↑  תשובת קרן הקימת לארגון החקלאי של הצה"ר, דואר היום, 6 בפברואר 1931
1 2 3  פרטי ההתנפלות על הפועל הביתרי, חזית העם, 9 ביוני 1932
↑  שמחת ערביי אום כאלד וואדי חווארת, דואר היום, 12 במאי 1932
↑  התנפלות ערבים על יד נתניה, הארץ, 1 ביוני 1932
↑  ההתנגשות ליד נתניה, דבר, 5 ביוני 1932
שוב הפרעות ליד נתניה, דבר, 6 ביוני 1932
↑  הודעת הארגון החקלאי הרביזיוניסטי, חזית העם, 18 בנובמבר 1932
1 2  א. הוכמן, רמת טיומקין, דואר היום, 13 ביוני 1933
↑  המושב הצהר"י הראשוז-לחברי התנועה,  הירדן, 4 בינואר 1935
↑  החריש היהודי, חזית העם, 3 בפברואר 1933
↑  נתניה, דבר, 6 באפריל 1933
↑  חגיגת יובל השנתיים לקיום רמת טיומקין,  הירדן, 7 בפברואר 1935
↑  ברמת טיומקין, חזית העם, 29 בנובמבר 1933
↑  בתנועת העבודה הלאומית, חזית העם, 3 בנובמבר 1933
↑  רמת טיומקין, חזית העם, 15 בדצמבר 1933
↑  רמת טיומקין,  הירדן, 20 ביולי 1934
↑  המושב הרויזיוניסטי היחיד בארץ, דבר, 28 בספטמבר 1944
↑  רמת טיומקין מוכנה לקלוט עוד מתיישבים, המשקיף, 24 במאי 1944
↑  שמות יישובים, דבר, 6 באפריל 1933
↑  נעצרו בפרדס במקום נמצא נשק, דבר, 25 באוגוסט 1946
↑  נמצא נשק בפרדסי רמת טיומקין, הארץ, 11 באוקטובר 1946
↑  חיפושים ומאסרים בנתניה, הצופה, 26 באוקטובר 1944
↑  ערבי אום חאלד זוכים במשפט, דבר, 30 ביוני 1933
↑  1400 דונמים מאדמת הקהק"ל, דואר היום, 4 ביולי 1934
↑  ערביי אום חאלד לא מצאו את הכסף, דואר היום, 4 ביולי 1934
חלוקת 1000 דונם אדמה לבני אום כאלד, הארץ, 8 בנובמבר 1934
↑  ערעור בעניין בעלות על 1400 דונם קרקע, הארץ, 22 בינואר 1941
↑  אדמות אום חאלד לערבים, המשקיף, 26 בינואר 1941
↑  בוטל ערעור הקק"ל על בעלות לקרקעות באום־חלד, משמר, 8 בנובמבר 1945
שאנדור פירסט

| --- | --- |

לוחות זיכרון של שאנדור פירסט ואימרה שלאי
 לידה:  27 בנובמבר 1903 רום, הונגריה 
 פטירה:  29 ביולי 1932 (בגיל 28) בודפשט, ממלכת הונגריה 
 מדינה:  הונגריה 
 תפקיד:  מזכיר מפלגה (העשור של 1930) 
 מפלגה:  המפלגה הקומוניסטית ההונגרית 
 
שאנדור פירסט (בהונגרית: Fürst Sándor; רום, 27 בנובמבר 1903 – בודפשט, 29 ביולי 1932) היה פוליטיקאי קומוניסטי יהודי-הונגרי, אחד הקומוניסטים שהואשמו והוצאו להורג חפים מפשע בשל ההתנקשות בביאטורבאדי (זה קרה ב-13 בספטמבר 1931, כאשר סילבסטר מטושקה (סוחר ופושע הונגרי בווינה) פוצץ חלק ממסילת הרכבת של ויאדוקט הרכבת ביאטורבדי. הפיצוץ גבה 22 הרוגים).
ביוגרפיה

שאנדור פירסט נולד במשפחה יהודית כבנם של מור פירסט ושל רוזליה ויטמן. הוא היה פקיד במפעל רודיאנטה בבודפשט וחבר באיגוד הפקידים של הונגריה. הוא הצטרף למפלגת הקומוניסטים של הונגריה (KMP) בשנת 1926, בשל כך הוא נעצר פעם אחר פעם באופן סדרתי משנת 1928, ומכיוון שלא הצליחו להוכיח דבר נגדו הוא שוחרר, אך איבד את מקום עבודתו. בשנת 1930 הפך לחבר הנהגת המפלגה ולכן נעצר במהרה מחדש. בשנת 1932 התגורר ברחוב קֶנְדֶה 27, בבודה ברובע 1 של בודפשט.
לגבי ביצוע ההתנקשות הביאטורבדי, הממשלה האשימה את הקומוניסטים (האשמת שווא) בביצוע הפיצוץ ואחר כך הכריזה על ממשל צבאי. במשפט גזר בית המשפט עונש מוות על פירסט יחד עם אימרה שלאי במקור: הולנדר (שניהם היו קומוניסטים יהודים הונגרים). הסיוע האדום ההונגרי פתח בקמפיין לעזור להם, אך ניסיונם לא הצליח. לשווא מחו המשוררים אטילה יוז'ף וג'ולה אייש על ההחלטה בעלון בשנת 1932. שאלאי ופירסט נתלו ב-29 ביולי. הטקסט ההונגרי של שיר התנועה ששמו "אנו בחזית המאבק" - במקור גרמני של התנועה הקומוניסטית - משמש לזכרם. חמש השורות האחרונות של השיר:המשמר מוכן למלחמת המעמדות,
"לא מפחיד אותנו ממשל צבאי ומוות.
ייסורינו הסתיימו, לא נתמקח יותר,
זכרו את שלאי ופירסט, פרולטריון!
זכרו את שלאי ופירסט, פרולטריון!"
לקריאה נוספת

ביוגרפיה של שאנדור פירסט, בלקסיקון הביוגרפי ההונגרי
הערות שוליים

↑  Születése bejegyezve Rum állami akv. 78/1903. folyószám alatt.
↑  HU BFL VII.5.c 8593/1932
| --- | --- |
בקרת זהויות :  LCCN: n82263729  VIAF: 50591262   WorldCat (עם VIAF): 50591262
רייצ'ל האנטר

| --- | --- |

 לידה:  8 בספטמבר 1969 (בת 55) גלנפילד, ניו זילנד 
 מדינה:  ניו זילנד 
 בן או בת זוג:  רוד סטיוארט (1990–2006) 
 צאצאים:  ליאם סטיוארט, רני סטיוארט 
 http://www.rachelhunter.com/
 פרופיל ב-IMDb
 
רייצ'ל האנטר (באנגלית: Rachel Hunter; נולדה ב-8 בספטמבר 1969) היא דוגמנית, שחקנית ומנחת טלוויזיה ניו זילנדית.
ביוגרפיה

נולדה בגלנפילד, אוקלנד, ניו זילנד. האנטר החלה לדגמן בהיותה בת 17, הקריירה שלה נסקה אחרי שדגמנה ב-1989 בספורטס אילוסטרייטד. היא הופיעה בשערי מגזינים שונים כמו קוסמופוליטן ובשער "נבחרת החלומות" של 1994 בגיליון השנתי של גיליון בגדי הים של ספורטס אילוסטרייטד, היא הנחתה מספר פעמים את תחרות דוגמנית העל העולמית.
היא דגמנה בעירום לתצלום שער בפלייבוי ב-2004. היא גם החליפה את פני לנקסטר, אשתו של בעלה לשעבר של האנטר, רוד סטיוארט, כדוגמנית הפנים והגוף של אולטימו, בית אופנה סקוטי ללבני נשים. בשנת 2005 התחרתה בעונה הראשונה של תוכנית המציאות האמריקאית, רוקדים עם כוכבים. ב-2006, החליפה את האנטר הלנה כריסטנסן.
האנטר הופיעה בפרק בתוכנית המופע של דרו קארי בתפקיד עצמה, כדוברת מותג הבירה הבדוי המופע של דרו קארי.
בנסותה לפתח קריירת משחק, היא לקחה סדרת שיעורי משחק והופיעה במספר סרטים עצמאיים, בכללם A Walk in the Park משנת 1999 וב-Two Shades of Blue משנת 2000, מותחן ארוטי ביחד עם מרלי מטלין. היא כיכבה כטבחית לסבית המנדבת עצות בנוגע למערכות יחסים בסרט האינדי עטור הפרסים La Cucina. היא הופיעה בתפקיד קטן ככדורגלנית סקסית בסרט "חמים על הספסל" של דניס דוגן (2006) וגם שיחקה אם לבושה בביקיני בוידאו קליפ עבור הקליפ "Stacy's Mom" של Fountains of Wayne.
האנטר הופיעה בפרק ידוענים של Lingo בשנת 2005, שם חילקו היא ובת זוגה, טריסטה רן (Trista Rehn), ‏ ($30,000) לצדקה. האנטר היא שגרירת הארגון Born Free Foundation וייסדה את קרן Rachel Hunter Lowland Gorilla Fund. האנטר גם הופיעה בתפקיד עצמה בתוכנית מיוחדת לחג המולד של "הכומר מדיבלי" בשנת 2004. ב-2007 שיחקה בסרט "המטבח" לצד כריסטינה הנדריקס.
האנטר משתייכת לסוכנות הדוגמנות סלקט בלונדון ולסוכנות צ'דוויק בסידני, אוסטרליה.
תוכניות מציאות

היא התמודדה בתוכניות המציאות האמריקניות Dancing with the Stars ו-The Real Gilligan's Island והופיעה בתוכנית Strictly Come Dancing של ה-BBC ובתוכנית Celebrity Circus של NBC.
היא הייתה שופטת בתוכנית המציאות התחרותית Are You Hot? ה-ABC ביחד עם לורנצו לאמאס, התוכנית התבטלה לאחר עונה אחת. היא הופיעה בתוכנית המציאות המדע בדיוני Celebrity Paranormal Project של הידוענים ברשת VH1. היא הופיעה כאורחת ידוענית בשבוע הראשון של תחרות המציאות Phenomenon של רשת NBC. היא הופיעה בתוכנית התיעודית "Bra Wars" על ההיסטוריה של החזייה והעיצוב בדיסקאברי צ'אנל.
היא הנחתה ב-2005 את סדרת הטלוויזיה Make Me A Supermodel, תוכנית מציאות עבור ערוץ 5 הבריטי בבריטניה. הסדרה התאפיינה בריב מתמשך בין האנטר למתמודדת ג'זמין לנארד. ב-2006 היא הנחתה את תוכנית המציאות Style Me With Rachel Hunter ברשת הכבלים האמריקנית WE. המתחרים בתוכנית השתתפו בסדרת אתגרי אופנה כדי להוכיח שהם מסוגלים להיות המעצבים של האנטר. האנטר, פיליפ בלוק, ומיליקה קסטנר היו השופטים לזוכה, ביואיק אודרה, ניתנה ההזדמנות לעצב את בגדיה של האנטר עבור People's Choice Awards ופרס כספי.
היא התחרתה בתוכנית קרקס הידוענים Celebrity Circus של רשת ה-NBC ששודרה ב-11 ביוני 2008.
חייה האישיים

בשלהי שנות השמונים חיה האנטר עם המוזיקאי קיפ וינגר
וינגר כתב כמה משיריו עליה.
בהיותה בת 21 פגשה האנטר את כוכב הרוק רוד סטיוארט, שהיה מבוגר ממנה ב-24 שנה, והם נישאו ב-15 בדצמבר 1990.
נולדו להם שני ילדים, רנה וליאם, אבל בינואר 1999 הם נפרדו. סטיוארט הגיש תביעה לגירושים ב-2005. הגירושים באו לתומם ונהפכו לרשמיים ב-2 בנובמבר 2006. היות שהם חתמו על הסכם טרום נישואים, תבעה האנטר סכום כולל לתמיכה ברנה וליאם, בתנאי שהם יישאר בלוס אנג'לס, קליפורניה.
האנטר התארסה לשחקן ההוקי קרח ג'ארט סטול, שהוא צעיר ממנה ב-13 שנים, אולם, האירוסים הסתיימו כשסטול שלח אימיילים לאורחי החתונה ב-23 ביוני, חודשיים לפני תאריך החתונה, שהחתונה מבוטלת.
לזוג יש בית משותף בהרמוסה ביץ', ארצות הברית. בעת טיול לאוקלנד היא צולמה עונדת טבעת אירוסים על אצבעה.
השניים תכננו להתחתן באוגוסט, אולם נציגיה אישרו ב-25 ביוני 2009 שהחתונה בוטלה ושהזוג החליט להיפרד.
ב-2004, מצאה האנטר לחרדתה גוש בחזה. מתברר שהיה זה צינור דם חסום, האנטר נזקקה לניתוח כשהתגלה שהבעיה נגרמה מהרעלת דם.
הערות שוליים

↑  Vogue Fashion Bites March 2006
↑  "Winger gets real", RIP Magazine, October 1990
↑  "Chronical column", The New York Time, December 18, 1990
↑  (March 4, 2008)
Rachel Hunter and Jarret Stoll pay $3.645M for a house in Hermosa Beach, CA,
bergproperties.com
↑  Steve D'antal,
(10th August 2008)
After 'Hot Legs' Rod, Rachel looks set to marry her much younger ice, 
Daily Mail
↑  Kari Friedlander (25 June 2009). 
"Rachel Hunter Calls off Wedding".
TV Guide Online.
| --- | --- |
בקרת זהויות :  PLWABN: 9810559654805606  BnF: cb14188583c (data)  ISNI: 0000 0001 1447 8222  LCCN: no2006099556  SUDOC: 164520910  TePapa: 62332  VIAF: 73615316   WorldCat (עם VIAF): 73615316
רקבן מפוספס

| רקבן מפוספס |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: זבובאים
תת־סדרה:: זבובים
משפחה:: רחפניים
סוג:: Eristalinus
מין:: רקבן מפוספס
שם מדעי
 Eristalinus taeniops ‏ויידמאן, 1818

רקבן מפוספס (מוכר גם בתור דבורני עין-פסים, שם מדעי: Eristalinus taeniops), הוא מין של זבוב ממשפחת הרחפניים. הרקבן המפוספס ידוע בכך שהוא מתחזה לדבורה, כמו רבים ממשפחת הרחפניים. חקיינות זאת משמשת להסוואה מפני טורפים המשתמשים בחוש הראייה כעופות. חקיינות זו אינה יעילה כנגד חרקים אחרים, הנסמכים פחות על ראייתם.
לרקבן המפוספס, כמו לשאר חברי משפחת הרחפניים, סגנון תעופה מיוחד בקרב החרקים. הוא כולל רפרוף כנפיים מהיר מאוד, המאפשר לרקבן לשהות באוויר במקום אחד.
הוא ניזון מצוף, המספק את האנרגיה הדרושה לסגנון תעופתו הרחפני. הנקבות אוכלות אבקת פרחים כמקור חלבונים להבשלת הביצים.
רקבן מפוספס
רייצ'ל דיילי

| --- | --- |

 מידע אישי
 לידה:  6 בדצמבר 1991 (בת 32) הרוגייט, הממלכה המאוחדת 
 גובה:  1.73 מטרים
 עמדה:  חלוץ 
 
רייצ'ל אן דאלי (נולדה ב-6 בדצמבר 1991 בהרוגייט) היא כדורגלנית אנגלית המשחקת ביוסטון דאש ובנבחרת אנגליה.
קריירה מקצועית

דיילי שיחקה שלוש שנים עבור קבוצת "רד סטורם" של אוניברסיטת סנט ג'ון ושברה את שיאי בית הספר למספר הבקעות (50) ונקודות (111). היא לא יכלה להשתתף במשחקים בשנה הראשונה שלה בלימודים, בהתאם לתקנות NCAA, אך במהלך השנה השנייה שלה היא הייתה בהרכב הפותח של כל 21 המשחקים וקבעה את שיאי אוניברסיטת סנט ג'ון לשערים בעונה אחת (23) ונקודות (50).
בשנתה השלישית הייתה דיילי השחקנית המובילה של הקבוצה עם 18 נקודות, כולל שמונה שערים ושני בישולים. בשנתה הרביעית היא הופיעה ב-20 משחקים, ופתחה בהרכב ב-19 מתוכם, וסיימה כמבקיעה המובילה בקבוצה עם 19 שערים, חמישה בישולים ו-18 נקודות. היא הפכה לשחקנית הראשונה בתולדות התוכנית שהגיעה לחצי גמר גביע הרמן.
קריירה מקצועית > יוסטון דאש

דיילי נבחרה על ידי מועדון ה-NWSL יוסטון דאש כבחירה השישית בדראפט מכללת NWSL לשנת 2016. כבר בשבוע הראשון של העונה דיילי נבחרה לשחקנית השבוע לאחר שתרמה לניצחון 3–1 של הדאש מול שיקגו רד סטארס שער ואסיסט. היא השתתפה ב-16 משחקים בעונת 2016, עם ארבעה שערים וארבעה בישולים.
דיילי חזרה לדאש לעונת 2017, הופיעה ב-23 משחקים וכבשה חמישה שערים. ב-20 בנובמבר 2017, יוסטון דאש הודיע כי דיילי חתמה על חוזה חדש עם המועדון.
בעונת 2018 נבחרה דיילי לשחקנית השבוע בשבוע תשע, ולשחקנית החודש במאי. דיילי הייתה בהרכב הפותח בכל 24 המשחקים בדאש וקבעה שיא חדש בקריירה עם 10 שערים. היא נבחרה ל-MVP של הקבוצה ונבחרה ל-NWSL Second XI לעונת 2018.
דיילי נבחרה לקפטנית לקראת גביע האתגר NWSL 2020. הדאש זכו בגביע הראשון שלהן לאחר ניצחון 2-0 על שיקגו רד סטארס בגמר. דיילי זכתה ב"מגף הזהב" של הטורניר וב-25 ביולי 2020 נבחרה ל-MVP של הטורניר.
ב-3 בספטמבר 2020, דיילי הושאלה לווסטהאם יונייטד ל-4 חודשים.
קריירה בינלאומית

דיילי ייצגה את אנגליה ברמות עד גיל 15, עד גיל 17, עד גיל 19 ועד גיל 23. היא הייתה חברה בנבחרת אנגליה בגביע העולם בכדורגל נשים עד גיל 17 שסיימה במקום הרביעי בניו זילנד ב-2008.
כאשר מארק סמפסון החליף את הופ פאוול כמאמן אנגליה, הוא שם את דאלי בסגל הראשון שלו בדצמבר 2013. ההופעה הראשונה שלה בליגת הבוגרות הייתה ביוני 2016, כשהבקיעה שער בניצחון 7–0 של אנגליה על סרביה במוקדמות אליפות אירופה בכדורגל נשים 2017, אך דיילי נותרה מחוץ לסגל של סמפסון לאליפות עצמה.
לאחר שלא זומנה במשך כמעט שנה, דיילי נכללה בסגל של אנגליה לגביע SheBelieves על ידי המאמן החדש פיל נוויל. דיילי השתתפה בארבעה ממשחקי מוקדמות המונדיאל של אנגליה ב-2018 בהם הצליחה אנגליה להעפיל למונדיאל הנשים 2019. היא זכתה בגביע SheBelieves 2019 עם אנגליה, שם הופיעה בשני משחקים ושיחקה בכל 90 הדקות בתיקו 2-2 מול ארצות הברית.
במאי 2021 נבחרה דיילי לנבחרת בריטניה בכדורגל נשים כאחת מששת השחקניות בעמדת המגן. היא הופיעה בכל ארבעת המשחקים שלהנבחרת ופתחה בהרכב של שלושה מהם.
ביוני 2022 דיילי נכללה בסגל נבחרת אנגליה שזכתה ביורו 2022 לנשים של אופ"א והייתה בעמדת המגן השמאלי בפתיחת כל המשחקים של הנבחרת בטורניר.
חיים אישיים

דיילי הייתה במערכת יחסים עם חברתה לקבוצת יוסטון דאש קריסטי מיוויס. כמו כן ניהלה קשרים בעבר גם עם חברותיה לקבוצה שרה גורדן וכריסטן ווסטפאל. ב-2022 דווח כי היא מנהלת מערכת יחסים עם שחקנית מנצ'סטר יונייטד מילי טרנר, הצעירה ממנה ב-5 שנים והשתיים מגדלות ביחד כלב.